4 BJORN MAGNUSSON OLSEN. [No. 6- 



ormst., som viser, at denne saga ikke, som man har ment, er 

 ældre end 1200, men at den ikke på nogen made kan være 

 ældre end c. 1250 og rimeligvis først er skreven henimod slut- 

 ningen ai det 13. årh. En af de mest interessante og bedst 

 skrevne sagaer er Grettis saga. Det turde nu være almindelig 

 anerkendt, at denne saga er forholdsvis meget ung, næppe ældre 

 end fra begyndelsen af det 14. århundrede. 



Det ved de omtalte specialundersøgelser opnåede j'esultat 

 med hensyn til disse enkelte sagaer står i skarp strid med den 

 tidligere og til dels endnu gængse anskuelse, at de allerfleste 

 islandske slægtsagaer er ældre end c. 1200. Denne hypotese, 

 at sagaens blomstringstid faldt før 1200, blev opstillet af P. E. 

 Muller i hans Sagabibliotek (I s. 245—248), et for sin tid højst 

 fortjenstfuldt værk, og han beråber sig i den henseende på et 

 sted i den saakaldte Sturlunga-prolog, der er indføjet i Sturl- 

 ungasamlingen ved slutningen av Hvamms-Sturlas saga, på 

 grænsen mellem denne og sagaen om Gudmund den gode 

 som præst (i det følgende betegnes denne prolog ved „Stprol."). 

 Det sted, der ligger til grund for P. E. Miillers hypotese, er dog 

 behæftet med kritiske tvivl, idet Sturlungas to hovedmembraner, 

 Kroksfjar6arbok og Reykjarfjar&arbok, netop her afviger fra hin- 

 anden, navnlig i ordfølgen. P. E. Muller gik ud fra teksten i 

 Kroksfjaréarbok, som også Kr. Kålund følger i sin danske over- 

 sættelse 1 . Muller kendte ikke teksten i Reykjarfjaråarbok. I 

 Kålunds oversættelse lyder stedet, oversåt efter Kr6ksfjar6arbok, 

 således : 



„Næsten alle de sagaer, som har tildraget sig her på Is- 

 land, var skrevne før biskop Brand Sæmundsson døde, men de 

 sagaer, som senere har tildraget sig, var kun i ringe grad ned- 

 skrevne, før skjalden Sturla Tordsson forfattede Islændinge^ 

 sagaerne." 



Da biskop Brand døde 1201, sluttede P. E. Muller heraf, at 

 næsten alle de islandske slægtsagaer måtte være ældre end dette 

 tidspunkt. Hypotesen vandt først almindelig tilslutning, men 



1 Denne oversættelse betegnes i det følgende ved „Sturl. D. O." 



